In ultimii ani am racit de vreo 2 sau 3 ori pe an, forme usoare care nu imi scad prea mult calitatea vietii pe durata lor, care oricum este mai scurta decat in mod obisnuit la alti oameni. Gripa nu imi amintesc sa fi avut, cel putin nu in ultimii 8-9 ani. Poate inainte cand eram copil dar nu mai ajuta memoria atat de mult inapoi. Poate o sa vi se para ciudat dar eu nu stiu ce sunt durerile de cap, pentru ca nu am avut niciodata. Mentionez cifra de 8 ani, pe care o veti regasi in text, deoarece de la sfarsitul anului 2011 am schimbat alimentatia si incet incet, odata cu ea, am schimbat si stilul de viata.

Si toate astea in conditiile in care in intervalul 2010-2013 am avut 4 interventii chirurgicale ca urmare a unui accident rutier si in intervalul 2017-2019 am avut inca 3 operatii ca urmare a unei traume fizice foarte serioase. De ce sunt relevante aceste precizari? Pentru ca atunci cand un organism sufera astfel de traume si interventii fizice, sistemul imunitar este si el dat peste cap. Am vazut asta pe pielea mea, intrucat in aceste perioade extrem de stresante, atat corpul fizic cat si cel psiho-emotional sufera enorm si am fost mai afectat decat de obicei de maladiile, usoare de altfel, care afecteaza oamenii in mod obisnuit (raceala de ex).

Ce vreau sa spun cu asta? Presupun ca rata mica a imbolnavirilor se datoreaza unui sistem imunitar destul de bun si a unor obiceiuri de viata care sunt mai mult in favoarea decat in detrimentul organismului. Nu e totul perfect si nici nu va fi vreodata, ideea este ca tot ce faci sa fie mai mul PRO decat CONTRA.

Sistemul imunitar

Ultrasimplificat, treaba cu virusii e cam asa: sunt organisme al caror scop este similar cu al celorlalte organisme care populeaza planeta, sa traiasca si sa se inmulteasca. In cateva cuvinte, ei fac asta deturnand celulele corpului gazda si folosindu-se de masinaria replicatoare a celulelor pentru a se inmulti. Cand numarul lor ajunge suficient de mare in corpul gazda, atunci cedeaza diverse organe care au fost afectate, si gata, omul pleaca din acest plan fizic. In calea actiunii lor sta sistemul imunitar. Atat. De cand cu acest virus (nu putem sti cu certitudine, dar probabil e produs intr-un laborator si eliberat strategic in lume), sistemul imunitar a revenit in forta in discutiile din media.

Desi un sistem imunitar puternic e rezultatul interactiunii complexe a multor factori, pentru a simplifica putin ecuatia, haide sa ii excludem pe cei genetici (si eventualele boli autoimune). Sa ne referim la majoritatea oamenilor care nu sufera de conditii medicale speciale, considerati de actualele norme medicale si sociale ca fiind relativ sanatosi si sa pastram doar acei factori care stau la indemana majoritatii oamenilor. Acestia ar fi intr-o ordine aleatoare urmatorii, fara asa am pretentia ca i-am epuizat:

– obiceiurile alimentare zilnice, hidratarea;

– forma fizica, tipul si nivelul de activitate fizica zilnica;

– tipul si nivelul stresului;

– tipul si modelul general al gandurilor si gestionarea acestora;

– tipul de emotii traite cel mai frecvent si gestionarea acestora;

– inteligenta emotionala;

– calitatea si durata somnului;

– relatia cu intreaga natura si expunerea la soare;

– calitatea relatiilor cu alti oameni;

Plasarea in context

Inainte sa ajung la subiect, e nevoie de un pic de istorie despre mine, o descriere foarte succinta a alimentatiei mele generale din ultimii 8 ani. Asa cum unii dintre voi stiti, eu am o alimentatie bazata preponderent pe alimente vegetale. Din 2012 si pana acum vreo 3 ani am avut o alimentatie exclusiv vegana, preponderant cruda, bazata pe fructe, legume, frunze verzi, seminte, nuci si suplimente (tot din plante), fix in ordinea asta, functie de proportia lor in alimentatia mea.

Apoi, in urma unor evenimente din viata mea, am renuntat la eticheta de vegan (de fapt am renuntat la multe etichete) si mi-am dat voie sa mai consum din cand in cand anumite alimente de origine animala cum ar fi peste, scoici, branza sau iaurt, uneori oua, diverse dulciuri procesate, bauturi alcoolice in cantitati mici. Poate am decazut in ochii multor vegani stricti, dar pentru mine nu conteaza asta. Asta e adevarul si nu mi-e rusine sa recunosc asta.

Uneori inseamna pentru mine ca acestea nu sunt alimente de baza, ele sunt exceptii. In principiu alimentatia zilnica a ramas bazata tot pe alimente vegetale. Asa cum imi place sa spun, obiceiurile definesc un om, nu exceptiile. Acest principiu e valabil si in alimentatie. Daca in general si in majoritatea timpului mananci alimente vegetale care ajuta corpul in functiile lui, faptul ca uneori mai consumi si altceva din alta sfera sau ceva care stii ca nu e prea bun pentru sanatatea corpului, nu anuleaza efectele pozitive, cumulate in timp, ale alimentatiei de baza. Acestea fiind spuse, aplaud, respect si sustin toti oamenii care au o alimentatie strict vegana dar in ceea ce ma priveste, nu ma consider vegan.

Tot in acest fel, daca alimentatia ta e traditionala sa spunem, bazata pe ce mananca majoritatea romanilor/populatiei vestice in general (alimentatie care streseaza si inflameaza corpul), si din cand in cand mai mananci si alimente sau iei ceva suplimente care promoveaza sanatatea, atunci nu te astepta la efecte pozitive vizibile in scurt timp. Ca exemplu, doar pentru ca ai baut un smoothie verde cu spirulina azi dimineata, nu inseamna ca ai reparat daunele produse de alimentele traditionale pe care le mananci de obicei si modul de preparare clasic pe care il folosesti de obicei. Asta deoarece obiceiul este mancarea traditionala iar exceptia este mancarea care curata, repara si hraneste.

Strategia mea pentru cresterea imunitatii si mentinerea ei?

E simpla dar poate nu usoara. Ea implica si combina urmatoarele aspecte care, asa cum veti vedea, nu sunt lucruri pe care le fac in viata, acestea sunt chiar coloana vertebrala a vietii mele:

alimentatia pe care am precizat-o; activitate fizica: merg la sala cvasi constant, mai alerg cand si cat pot, am reinceput sa fac yoga, fac streching zilnic, nu ma feresc nici de munca fizica; suplimente; dus rece: am peste 3 luni de cand am inceput sa fac asta si deja incep sa cred ca am creat un nou obicei in viata mea; efort continuu de constientizare si gestionare a emotiilor si gandurilor; intre 6-8 ore de somn; iesiri in natura si expunere la soare cat de des pot; si nu in ultimul rand, incerc sa ma tin deoparte de poluarea informationala si energetica din media; nu ma uit la stiri si selectez sursele online de informatii aplicand o gandire critica si logica; poate ca mai sunt niste maruntisuri dar nu-mi vin in minte acum;

De aproape 7 ani eu imi fac propriile amestecuri cu care imi suplimentez alimentatia in fiecare zi. Unii ar spune ca e greu sa consumi zilnic aceleasi chestii, mai ales ca unele nu au un gust foarte atragator. Dar in urma cu cativa ani am decis sa nu mai fiu sclavul gustului. Ce ma intereseaza pe mine mai mult decat gustul unui aliment este efectul benefic pe care il produce in corp. Stiu ca foarte multi oameni isi lasa obiceiurile alimentare conduse aproape exclusiv de gusturi si traditii, dar stim deja ca nu mereu ceea ce e foarte gustos e si benefic pentru organism. Si uneori ceea ce e benefic pentru corp nu e foarte gustos. Asta e piesa, asa-i in tenis cum ar spune maestrul Toma. Si apoi, stim deja ca in 6-9 saptamani gusturile se educa.

Bun, deci in afara de mancare, care sunt suplimentele pe care le consum?

Acum cativa ani am “creat” un amestec destul de complex din plante ale caror proprietati si actiuni depaseau actiunile antioxidante. De fapt am creat mai multe, fiecare avand scopuri diferite dar ca numitor comun, toate aveau efecte benefice in corp. Am consumat acest amestec vreo 3 ani timp in care am si vandut acest amestec celor interesati de o alimentatie sanatoasa. Acum vreo 5 ani comoditatea m-a lovit si am renuntat sa il mai fac, inlocuindu-l cu un amestec mai simplu de condimente recunoscute mai ales pentru activitatea lor antioxidanta, dar nu numai: cuisoare, catina, scortisoara si sumac. A durat ceva timp pana sa ajung la proportiile care sa il faca paletabil totusi. Gustul este acru si usor astringent ceea ce nu il face prea popular. Dar nu lipseste din alimentatia mea zilnica, dimineata cu apa si in diverse shake-uri si smoothies. Un amestec a carui caracteristica principala este continutul proteic relativ mare, dar beneficiile lui nu il limiteaza doar ca supliment proteic din plante. Reteta o gasiti aici. Aceasta este penultima varianta dar de-a lungul anilor am consumat aproape zilnic un amestec de tipul asta (proteic/nutritiv) in care am schimbat anumite ingrediente, am introdus altele. Acum sunt la o versiune precum cea din linkul de mai sus dar cu niste modificari. Este un amestec pe care il pun in shake-uri, care imbogateste cu macro si micro nutrienti bauturile si este pretabil indiferent de momentul zilei. Un alt amestec pe care il consum in shake-uri dar intermitent de data asta, nu permanent, contine 3 pudre vegetale. Cele 3 plante sunt radacina de maca, de astragalus si gynostemma. Acestea au efecte imunomodulatoare si sunt cateva studii care au descoperit ca anumiti compusi din aceste plante protejeaza telomerii. In my book, orice protejeaza capetele ADN-ului de la degradare e bun. Recent am introdus un alt supliment si anume, tot un mix de condimente care, dupa amestecarea cu apa+crema de cocos sau un lapte vegetal, se transforma in asa numitul lapte de turmeric de care sigur multi ati auzit. Dar este o reteta imbunatatita de mine cu alte ingrediente pe langa cele continute in reteta clasica. Am ajuns dupa cateva incercari la o formula de preparare care il face delicios in comparatie cu amestecul antioxidant. Practic se poate bea de cate ori pe zi vrei. Crema de cocos o fac tot eu si este genial de buna incat o mai mananc si pe post de cioco :). Nu e prima data cand beau lapte de turmeric dar acum am hotarat sa il includ in alimentatia zilnica datorita proprietatilor amestecului printre care se numara: anti inflamator, sustine imunitatea, adjuvant hepatic, antioxidant, protejeaza articulatiile, tonifiant general. Acest amestec a ajuns deja la cativa oameni care il consuma cu placere. O data pe an, iarna, fac o cura, sa-i spunem, cu vit. C pudra (forma dextrogira, L-ascorbic) si pulbere din iarba de orz verde. Il includ in shake-ul de dimineata sau mai simplu, amestec orzul si vit. C cu apa direct. Am mai consumat si pulbere din iarba de grau si lucerna dar am ramas doar la orz in ultimii ani pentru ca, desi nu ma las condus de gusturi, totusi incerc pe cat posibil sa imi fac viata mai usoara si aleg variantele cele mai bune pentru mine. Dar pana la urma e o chestiune de preferinta personala. Lista ramane deschisa deoarece nimic nu e batut in cuie, informatiile se actualizeza, aflu ceva nou si apoi poate sa apara in schema mea nutritionala.

Cobai?

Da. Practic, eu sunt propriul cobai pentru aceste suplimente, obiceiuri alimentare si de viata. De-a lungul anilor am vazut ce merge si ce nu pentru mine, ce functioneaza si ce efecte au asupra mea. Barometrul dupa care masor eficienta lor este propria mea stare de sanatate, cat de des ma imbolnavesc de chestiile obisnuite, cat de grav se manifesta boala si cat de repede ma recuperez. Si cum majoritatea oamenilor functioneaza cam la fel in linii mari, as putea presupune ca si in cazul altora, ceea ce fac sau mananc eu zilnic ar avea aceleasi efecte. Mai am de testat, dar barometrul imi spune ca sunt pe un drum bun, desi nu ar trebui sa ma culc pe-o ureche.

Desigur, oamenii nu sunt identici dar avem toti niste caracteristici similare si in general functionam la fel. De asemenea, faptul ca pana acum nu prea am suferit de imbolnavirile obisnuite ale omului modern, nu se datoreaza exclusiv suplimentelor pe care le iau (desi sunt convins ca ele ajuta mult), ci mai degraba stilului alimentar si de viata. Pe langa alimentatia mentionata mai sus, acesta include miscare multa si sport, hidratare, alcool foarte putin si rar, lucrul cu propria persoana, cu emotiile si mentalul. In afara de acestea, de mai bine de 3 luni am inceput sa fac dus rece in fiecare zi.

Cauti scurtaturi ???

Un corp slabit, inflamat si deteriorat de obiceiuri alimentare nesanatoase si stil de viata defectuos nu se repara intr-o saptamana sau o luna. Similar, o sanatate viguroasa nu se construieste intr-o luna-doua iar un sistem imunitar care arata ca un “swiss cheese” nu se repara nici macar in cateva luni. Cel mult se peticeste. Nu exista nici un remediu rapid, un “quick fix”, un “da-mi repede o doza de ceva puternic sa fiu mai bine acum”. Asta e domeniul farmaceutic care se adreseaza acoperirii si suprimarii simptomelor, si nu gasirii si remedierii cauzelor. Am vesti proaste pentru cei ce cauta scurtaturi rapide in privinta asta. NU EXISTA SCURTATURI!

Exemplu in situatia actuala a epidemiei de virus gripal:

Multi romani panicati au deposedat magazinele de ulei, faina si zahar, orez, conserve si probabil alte alimente “de baza”. Acestea, impreuna cu modalitatile de preparare termica traditionale, induc corpului stari de inflamatie si congestionare, dar nu numai, pe langa faptul ca reprezinta in mare masura calorii goale, cu un aport nutritional, generos spus, insuficient si dezechilibrat. Apoi aceeasi oameni, cautand un “quick fix”, condusi tot de panica, si-au amintit ca ar avea si ceva ce se cheama sistem imunitar iar vit. C ar fi buna pentru dumnealui, asa ca au dat buzna in farmacii si le-au golit de minunata vitamina.

Reactia lor a cauzat alta reactie din partea “autoritatilor” [totusi, autoritati in ce?, ca dupa cum gestioneaza orice situatie, de la drumurile inzapezite (carora o sa le ducem dorul) si pana la aceasta situatie cu gripa, nu par a fi experti in nimic] care au spus: “Nu fiti prosti dragi romani, vit. C nu va ajuta la nimic acum, mai mult rau va face”. De multe ori sunt in dezacord cu ei, pentru ca sunt prin balarii deseori cu privire la multe situatii, dar acum, ar fi un caz in care ar putea avea dreptate, in idea ca vit. C da un impuls mecanismului imunitar, dar daca vine pe fondul unui organism mai mult sau mai putin praf din multe puncte de vedere, nepregatit pentru 3 cutii de vit. C deodata, atunci ar putea cauza o suprastimulare a acestuia si astfel o reactie mult exagerata in fata virusului gripal. Adica face “din tantar armasar” si sistemului ii e frica tare ca ramane fara contribuabili. Dar pana la urma si asta e o speculatie, nu stie nimeni sigur daca este asa si daca este la fel pentru toti.

NU EXISTA SCURTATURI OAMENI BUNI!

Ai de ales intre schimbari majore in majoritatea aspectelor vietii si continuarea starii de fapt. Suplimentele, oricat ar fi de bune, trebuie sa vina ca o completare la un stil alimentar care este el in sine benefic pentru colectia de trilioane de celule care compun un organism. Obiceiurile alimentare si stilul de viata general sunt substratul major pe care se depun si care potenteaza ceilalti factori care contribuie la calitatea vietii: suplimentele (super alimentele, dar si aici e o intrega poveste), igiena mentala si psiho-emotionala, gestionarea emotiilor si gandurilor, calitatea relatiilor cu oamenii din viata ta, etc.

Deci asta nu e o problema doar de alimentatie ci una de educatia vietii. Oamenii ar trebui sa primeasca consiliere care sa integreze mai multe aspecte ale vietii. Un fel de “life coach”. Inainte de ’90 pensionarii stateau la cozi sa prinda ceva alimente rare deoarece ei aveau timp, de unde si vorba: ”Cine nu are batrani, sa isi cumpere”. In cazul asta, oamenii ar avea nevoie de un antrenor personal care sa ii invete pe cei care au nevoie, cum sa isi scoata piciorul cazut in grapa adanca pe care singuri si-au sapat-o. Personal, daca vreau un sfat legat de ceva unde nu am experienta, m-as uita la oameni care au experienta in acel lucru, experienta traita pe ei insisi si incorporata in viata lor, nu doar diplome. Adica as vrea ca acel om sa manifeste in viata lui si pe corpul lui cu mai mult sau mai putin success (pentru ca nimeni si nimic nu e perfect) acel lucru care ma intereseaza.

Inchei spunand inca o data ceva ce consider foarte important, acesta fiind unul din principiile dupa care ma ghidez in viata: Ceea ce alegi sa faci de obicei este mult mai important si are impact mai mare asupra sanatatii si calitatii vietii in general, precum si asupra mediului natural, decat ceea ce faci in mod exceptional.

Consider exceptiile o pauza temporara de la reguli, o mica recompensa daca vrei, si astfel stilul meu de viata ghidat dupa obiceiuri sanatoase si benefice pentru corp, minte si spirit, este mult mai sustenabil decat daca m-as incrancena sa fiu strict in fiecare in orice aspect si moment al vietii. Nimic nu e rigid in lumea asta, totul curge.

Pace si iubire!

OK, a fost o lectura mai lunga, asa ca va puteti relaxa cu o bautura de turmeric 🙂

Like, Share & Subscribe daca ti-a placut!